b'\n_START_ARTICLE_\nLockheed Martin C-130 Hercules\n_START_SECTION_\nZgodovina\n_START_PARAGRAPH_\nMed Korejsko vojno leta 1950 je hitro postalo jasno, da transporterji iz druge svetovne vojne z batnimi motorji niso kos sedanjim potrebam. Ameri\xc5\xa1ke zra\xc4\x8dne sile USAF so objavile razpis na novo letalo firmam Boeing, Douglas, Fairchild, Lockheed, Martin, Chase Aircraft, North American, Northrop, in Airlifts Inc. Na koncue je zmagal Lockheed.\n_START_SECTION_\nZasnova\n_START_PARAGRAPH_\nZa razliko od potni\xc5\xa1kih letal so zasnovali tovorno rampo in vrata na koncu letala za la\xc5\xbeje natovarjanje in raztovarjanje. Ta sistem Trapoklappe so prvi\xc4\x8d uporabili Nemci na Junkers Ju 252 in Ju 352 v drugi svetovni vojni. Vrata se lahko uporablja tudi za metanje padalcev in tovora s padalom v letu. Hercules lahko odvr\xc5\xbee tudi najve\xc4\x8djo ameri\xc5\xa1ko nejedrsko bombo BLU-82 Daisy Cutter._NEWLINE_Hercules je podoben C-123 Provider s podobnim krilom, in tovornimi vrati, ki so jih razvili iz Chase XCG-20 Avitruc. Slednji je bil sam razvit iz tovornega jadralnega letala._NEWLINE_Novost so turbopropelerski motorji Allison T56, razviti posebej za Herculesa. V tedanjem \xc4\x8dasa so bili turbopropelerski motorji redki in so ponudili ve\xc4\x8djo mo\xc4\x8d in ve\xc4\x8dji doseg. Na voljo so bili tudi reaktvini motorji, ki so dosegali ve\xc4\x8dje hitrosti vendar ve\xc4\x8djo porabo goriva. Lockheed je pozneje razvil s temi motorji neuspe\xc5\xa1no potni\xc5\xa1ko letalop Lockheed L-188 Electra in pozneje uspe\xc5\xa1ni Lockheed P-3 Orion za patruliranje morja.'